Psalam (Šarić) 138.
1Od Davida. Od svega srca slavit ću te; pred knezovima svirat ću ti. 

2Klanjam se prema svetome hramu tvojemu; zahvaljujem imenu tvojemu na dobroti tvojoj i vjernosti tvojoj; jer si iznad svega imena svojega uzveličao riječ svoju. 

3U dan, u koji zazvah, ti si me uslišio, umnožio si snagu duši mojoj. 

4Slavit će te, Gospode, svi kraljevi zemaljski, kad čuju riječ usta tvojih; 

5Pjevat će putove Gospodnje: "Velika je slava Gospodnja." 

6Gospod je uzvišen; ali on gleda i niskoga; ohologa izdaleka poznaje.

7Ako moram i posred tjeskobe hoditi: ti me držiš na životu; proti bijesu neprijatelja mojih pružaš ruku svoju, desnica me tvoja zaštićuje. 

8Gospod mi to svršava na spasenje; Gospode, vječno traje milosrđe tvoje; djela ruku svojih ne ostavljaj! 

Psalmi (Šarić)